ang balitang tumutukoy sa pagtataanan ni stag ay inamin ni kapitang memo; nguni'lubhang malaki ang pagkapoot niya sa tumutukoy sa sugal at sabong. ito'kanyang tinutulang mahigpit kahima'di nalilihis sa katotohanan; datapwa'tutol bibig lamang naman, pagtutol na kung kaya lang ganapin ay pag nasasa harap ng matitinong tao. talagang gayon si kapitang memo. kaaway kunwa ng bisyo, dapwa'siya ang nagpalago sa kanyang bayan ng sugal at sabong iyang mga larong walang tumatangkilik kundi ang lahat ng mga tamad, ang lahat nang ibig mabuhay nang nakanganga, ang mga nanghihinayang na gamitin ang utak, magpatulo ng pawis at batakin ang buto, ang mga ulol at mga duwag na natatakot yumapak sa mga baitang ng hagdanang matarik na patungo sa karangalan at katinuan ng tao sa pamumuhay. nguni'hindi ang mahalay na pagkagumong sa mga hilig na iyang karapatdapat pakasumpain, ang siyang tanging maibabalita ng mga pahayagan tungkol sa bayan ng libis. mayroon pang iba na lalong mahalaga.